|  |
| --- |
| **EUSKAL AUTONOMIA ERKIDEGOKO AUZOLANDEGIAK PROGRAMA ARAUTZEN DUEN DEKRETU-PROIEKTUA EGIN AURREKO KONTSULTA PUBLIKOA.** |

Administrazio Publikoen Administrazio Prozedura Erkidearen urriaren 1eko 39/2015 Legearen 133.1 artikuluan aurreikusitakoa betez, aurretiazko kontsulta honen helburua da etorkizuneko arauak uki ditzakeen pertsona eta erakunde adierazgarrienen iritzia jasotzea honako hauei buruz:

• Ekimenarekin konpondu nahi diren arazoak

• Onartzeko beharra eta egokitasuna

• Arauaren helburua

• Izan daitezkeen bestelako aukera erregulatzaileak eta ez-erregulatzaileak

|  |  |
| --- | --- |
| **Konpondu nahi diren arazoak** | Auzolandegiak urtero egiten den programa bat da, eta hemendik aurrera programaren oinarriak arautu nahi dira, programa egonkortzeko eta etorkizuneko oinarriak finkatzeko. |
| **Onartzeko beharra eta egokitasuna** | 2/2022 Legeak, martxoaren 10ekoak, Gazteriarenak, 41. artikuluan ezartzen du, besteak beste, EAEko administrazio publikoek gazteen boluntariotza arautua indartzeko neurriak hartuko dituztela, eta programa honek behar horri erantzuten dio. |
| **Arauaren helburuak** | Arauaren helburua Auzolandegiak programa sustatzea da. Bertan, hainbat jatorri eta kulturatako gazteen arteko kultura-trukea eta bizikidetza errazten da, Auzolandegia hartzen duen komunitatearen onerako izango den boluntario-lana garatuz; hau da, gizarte-proiekzioa duen boluntariotza-lana eginez, programa honetan Gazteria Zuzendaritzarekin lankidetzan aritzen den komunitate edo udalerriaren onerako. |
| **Izan daitezkeen bestelako aukera erregulatzaileak eta ez-erregulatzaileak** | Aurrekariak ikusita, beharrezkotzat jotzen dugu deialdien oinarriak arautzea, proiektu hau egonkortzeko eta bultzatzeko, eta dekretu bidez arautzea da ikusten den aukera bakarra. |